د افغانی سرې میاشتې ټولنې د کنړ نماینده ګۍ ریاست کې د مۍ اتمه چې د سرو میاشتو او سرو صلیبونو نړیواله ورځ ده ، د یوې شانداره غونډې په ترڅ کې ولمانځل شوه. نن ورځ یکشنبه د روان ۱۴۴۴ سپوږمیز کال د شوال میاشتې ۲۴ مه چې د ۱۴۰۲ لمریز کال د ثور د میاشتې له ۲۴ مې نېټې سره سمون خوری. د افغانی سرې میاشتې ټولنې د کنړ نماینده ګۍ ریاست کې د مۍ اتمه چې د سرو میاشتو او سرو صلیبونو نړیواله ورځ ده د یوې شانداره غونډې په ترڅ کې ولمانځل شوه. غونډه د قرآنکریم د څو مبارکو آیتونو په تلاوت سره پیل شوه، ورپسې کونړ ولایت د لومړنیو مرستو مدیر مولوی صاحب سمیع الله له لوری میلمنو ته ښه راغلاست و ویل شو؛ او همدارنګه د مرکزی جامع مسجد ملا امام مولوی صاحب مجیب الرحمن د افغانی سرې میاشتې په هویت او د سرې میاشتې په روانو فعالیتونو هر اړخیزه وینا وکړه، ورپسې د کنړ ولایت داطلاعاتو او فرهنګ ریاست نماینده د مۍ د اتمې په اړه د افغانستان د اسلامی امارت د رئیس الوزرا ښاغلی ملا محمد حسن (اخند) حمایوی پیغام د غونډې ګډونوالو ته وړاندې کړ، له ده څخه وروسته د افغانی سرې میاشتې تولنې د ختیځ زون د همغږۍ رئیس مولوی صاحب حیات الله(صافی) د عمومی رئیس الحاج مولوی صاحب مطیع الحق(خالص) پیغام د غونډې ګډون والو ته وړاندې کړ ، د رضاکارانو له لوری ترانه زمزمه شوه ، ورپسې د کونړ ولایت د سرې میاشتې نماینده ګۍ د نشراتو مدیر محمد اسماعیل له لوری د سرو میاشتو او سرو صلیبونو تاریخچه او موخې د غونډې ګډون والوته وړاندې شوې، غونډه د پوهنی د ریاست معین مولوی صاحب برهان الدین(برهان) په وینا او په اختتامیه دعا سره پایته ورسېده.